கேள்வி: பிரசியோடைமியம்(III) சல்பேட்டு - பண்புகள் என்பது என்ன?
பதில்: பிரசியோடைமியம்(III) சல்பேட்டு சாதாரண நிபந்தனைகளில் நிலைப்புத்தன்மையுடன் காணப்படுகிறது. உயர்ந்த வெப்பநிலையில், இது படிப்படியாக தண்ணீரை இழந்து வெண்மையாக மாறும். அனைத்து அருமண் சல்பேட்டுகளைப் போலவே, இதன் கரைதிறனும் வெப்பநிலைக்கேற்ப குறைகிறது. இப்பண்பு ஒருகாலத்தில் மற்ற அருமண் சேர்மங்களிலிருந்து இதை பிரிக்கப் பயன்படுத்தப்பட்டது ஐந்துநீரேற்று மற்றும் எண்ணீரேற்று ஆகியவை முறையே 3.713 மற்றும் 2.813 கி/செ.மீ3 அடர்த்தி கொண்டு ஒற்றைச்சரிவச்சுப் படிக அமைப்புகளைக் கொண்டுள்ளன. எண்ணீரேற்றுப் படிகங்கள் nα = 1.5399, nβ = 1.5494 மற்றும் nγ = 1.5607 ஆகிய ஒளிவிலகல் குறியீட்டு கூறுகளுடன் ஒளியியல் ரீதியாக ஈரச்சு படிகங்களாக உள்ளன. C12/c1 (எண். 15) என்ற இடக்குழுவில் a = 1370.0 (2) பைக்கோமீட்டர், b = 686.1(1) பைக்கோமீட்டர், c = 1845.3(2) பைக்கோமீட்டர், β = 102.80(1)° மற்றும் Z = 4. என்ற அணிக்கோவை அளவுருக்களுடன் இது படிகமாகிறது.